फिरोजपुर झिरका. भाजपा नेता राकेश जैन ने कहा कि भाजपा सरकार की नीयत साफ है। सरकार का उद्देश्य है कि लोगों के जरूरी कार्य व सरकार की योजनाओं का लाभ उन्हें समय पर मिले। फिरोजपुर झिरका स्थित अपने कार्यालय में कार्यकर्ताओं को संबोधित करते हुए भाजपा नेता उक्त जानकारी दी।
भाजपा नेता ने कहा कि जिला में बैंकों के माध्यम से पेंशन आगामी जनवरी से वितरित की जानी है। इसके लिए सभी लाभार्थियों के बैंक में खाते खोले जा रहे हैं। जिला मेवात में 300 गांव व चार नगरपालिकाओं की बैंक शाखाओं में 77 प्रतिशत लाभपात्रों के खाते विभागीय वेबसाइट पर अपलोड कर दिए गए हैं।
भू-अभिलेखों के कंप्यूटरीकरण के तहत जिला की चारों तहसीलों व एक उप-तहसील में 443 जमाबंदियों में से 343 जमाबंदी ऑनलाइन हो चुकी हैं तथा शेष पर कार्य जारी है। प्रधानमंत्री ग्राम सड़क योजना के तहत वर्ष 2015-16 में होने वाले सभी प्रस्ताव भेज दिया गया है। इस योजना में सरकार द्वारा परिवर्तन किया गया है। अब 60 प्रतिशत धन राशि केंद्र द्वारा दी जाएगी व 40 प्रतिशत राज्य सरकार खर्च करेगी। त्वरित ग्रामीण जल आपूर्ति कार्यक्रम के बारे में उन्होंने बताया कि कोटला झील के लिए 108 एकड़ जमीन का अधिग्रहण किया जा चुका है। इस कोटला झील परियोजना की लागत लगभग 81 करोड़ रुपए है। इस झील का लगभग 80 प्रतिशत कार्य पूरा हो चुका है। उन्होंने कहा कि कोटला झील के विकास से मेवात के काफी हिस्से को पानी मिल सकेगा। वहीं समविंत वाटरशेड प्रबंधन कार्यक्रम के तहत 442.16 लाख रुपए की लागत से 19 ग्राम पंचायतों में वाटरशेड प्रोजेक्ट बनाए गए हैं। शौचालय के निर्माण पर परिवार को 12 हजार रुपए की राशि दी जा रही है।
hin_Deva hin_Deva hin_Deva